laion/Wikipedia-Exotic huggingface dataset:
কমিটি অন ডেটা ফর সায়েন্স অ্যান্ড টেকনোলজি

কমিটি অন ডাটা ফর সায়েন্স অ্যান্ড টেকনোলজি (কোডাটা বা CODATA) প্রতিষ্ঠিত হয় ১৯৬৬ সালে ইন্টারন্যাশনাল কাউন্সিল ফর সায়েন্স (ICSU) এর একটি অঙ্গসংগঠন হিসেবে। এটি বিজ্ঞান ও প্রযুক্তির জন্য গুরুত্বপূর্ণ তথ্য সংগ্রহ, সংকলন, সমালোচকদের দৃষ্টিভঙ্গি, সংরক্ষণ ও উদ্ধারকরনের প্রতি জোর দেয়। মৌলিক ধ্রুবকের অপর কোডাটা ১৯৬৯ সালে একটি টাস্ক ফোর্স গঠন করে। এর কাজ ছিল নির্দিষ্ট সময় পর পর বিজ্ঞান সমাজে আন্তর্জাতিকভাবে গৃহীত বিভিন্ন ভৌত ধ্রুবকের মান প্রকাশ করা এবং এক একক থেকে আরেক এককে মান পরিবর্তনের নিয়ম নির্দিষ্ট করা। প্রথম কোডাট সেট প্রকাশিত হয় ১৯৭৩ সালে। এরপর ১৯৮৬, ১৯৯৮, ২০০২ ও সর্বশেষ ২০০৬ সালে এটি প্রকাশিত হয়।
মুঘল–মারাঠা যুদ্ধ

মুঘল-মারাঠা যু্দ্ধসমূহ মারাঠা সাম্রাজ্য ও মুঘল সাম্রাজ্য এর মধ্যে ১৬৮০ থেকে ১৭০৭ খ্রিষ্টাব্দে সংঘটিত হয়। শিবাজীর প্রতিষ্ঠিত মারাঠা অধিকৃত বীজাপুর অঞ্চলে মুঘল সম্রাট আওরঙ্গজেব এর আক্রমণে ১৬৮০ সালে দাক্ষিণাত্য মালভূমি যুদ্ধ শুরু হয়েছিল। ১৬৮১ সালের প্রথমার্ধে গুজরাত, মহারাষ্ট্র, কর্ণাটক ও মধ্যপ্রদেশ এর মারাঠা দুর্গ দখলের উদ্দেশ্যে প্রচুর মুঘল সৈন্য প্রেরণ করা হয়। সম্ভাজী মুঘল সম্রাটের বিদ্রোহী পুত্র সুলতান মুহম্মদ আকবরকে আশ্রয় দিলে ঔরঙ্গজেব এতে ক্রুদ্ধ হন। ১৬৮১ এর সেপ্টেম্বরে ঔরঙ্গজেব মেবার এর রাজপ্রাসাদ সংক্রান্ত দ্বন্দ্ব মিটিয়ে অপেক্ষাকৃত নতুর মারাঠা সাম্রাজ্য বিজয় করতে দক্ষিণে যাত্রা শুরু করেন। তিনি দাক্ষিণাত্য মালভূমিতে মুঘল কার্যালয় ঔরঙ্গাবাদ, মহারাষ্ট্র এসে পৌঁছান এবং এখানে রাজধানী স্থাপন করেন। মুঘল বাহিনীতে প্রায় পাঁচ লক্ষ সৈন্য ছিল। এটি ছিল সবদিক দিয়ে একটি অসম যুদ্ধ। ১৬৮১ সালের শেষে মুঘলরা রামসেজ দুর্গ অবরোধ করে নেয়। তবে মারাঠারা এই আক্রমণে প্রতিরোধ গড়ে তোলে। মারাঠা প্রতিরোধের কারণে মুঘলদের দুর্গটি দখল করতে সাত বছর সময় লাগে। ১৬৮১ এর ডিসেম্বরে সম্ভাজী মুরুদ জাঞ্জিরা আক্রমণ করেন, তবে প্রথম প্রয়াস ব্যর্থ হয়। একই সময় ঔরঙ্গজেবের এক সৈন্যাধ্যক্ষ হুসেন আলী খান উত্তর কঙ্কণ আক্রমণ করেন। সম্ভাজী তখন জাঞ্জিরা ছেড়ে হুসেন আলী খানকে আক্রমণ করেন এবং ধাওয়া দিয়ে আহমেদনগর পাঠিয়ে দেন। ঔরঙ্গজেব পর্তুগিজদের সঙ্গে গোয়াতে বণিক নৌকা রাখার একটি চুক্তি স্বাক্ষরের চেষ্টা করেন। তাহলে সমুদ্রপথে দাক্ষিণাত্যে রসদ সরবরাহের আরেকটি পথ সৃষ্টি হতো। সম্ভাজী এ সংবাদ পেয়ে যান এবং পর্তুগিজদের আক্রমণ করে গোয়া উপকূলে তাড়িয়ে দেন। আলভরের প্রতিনিধি পর্তুগিজদের প্রধান দপ্তরটি প্রতিরক্ষা করতে সফল হয়। এসময় বিশাল মুঘল সৈন্যবাহিনী দাক্ষিণাত্যের সীমানায় জড়ো হয়। দক্ষিণ ভারতে আসন্ন সংঘর্ষ তখন স্পষ্টরূপে প্রতীয়মান হয়েছিল।
সৈয়দ মাহমুদ হোসেন

সৈয়দ মাহমুদ হোসেন (জন্ম ৩১ ডিসেম্বর ১৯৫৪) একজন বাংলাদেশী আইনজীবী, যিনি বাংলাদেশের সাবেক ২২তম প্রধান বিচারপতি হিসেবে দায়িত্ব পালন করেছেন। তিনি ২০২১ সালের ৩০ শে ডিসেম্বর অবসরে যান। বিচারপতি সৈয়দ মাহমুদ হোসেন ১৯৫৪ সালের ৩১ ডিসেম্বর কুমিল্লা জেলার নাঙ্গলকোট উপজেলার দৌলখাঁড় ইউনিয়নের, দেওভান্ডার গ্রামে জন্মগ্রহণ করেন।তার বাবা সৈয়দ মুস্তফা আলী ছিলেন কুমিল্লার একজন সুনামধন্য আইনজীবী।তার মায়ের নাম বেগম কাওসার জাহান। সৈয়দ মাহমুদ হোসেন কুমিল্লা জিলা স্কুল থেকে ১৯৭২ সালে সেকেন্ডারি স্কুল সার্টিফিকেট, কুমিল্লা ভিক্টোরিয়া কলেজ থেকে ১৯৭৪ সালে এইচএসসি এবং ১৯৭৬ সালে চট্টগ্রাম বিশ্ববিদ্যালয়ের অধীনে স্নাতক ও ১৯৮০ সনে একই বিশ্ববিদ্যালয়ের অধীনে এলএল.বি ডিগ্রি অর্জন করেন। এছাড়াও তিনি লন্ডন বিশ্ববিদ্যালয়ের স্কুল অব ওরিয়েন্টাল আফ্রিকান স্টাডিজ এবং ইনস্টিটিউট অব অ্যাডভান্সড লিগ্যাল স্টাডিজ থেকে আইন পেশার ব্যবহারিক বিষয়সমূহের উপর উচ্চতর প্রশিক্ষণ সম্পন্ন করেন। ১৯৮১ সালে তিনি আইনজীবী হিসেবে জেলা বারের সনদ প্রাপ্ত হন ও কুমিল্লা জেলা জজ আদালতে আইন পেশা পরিচালনা শুরু করেন । এরপর ১৯৮৩ সালে সুপ্রিম কোর্টের হাইকোর্ট বিভাগে অ্যাডভোকেট হিসেবে তিনি অন্তর্ভুক্ত হন। ১৯৯৯ সালে ডেপুটি অ্যাটর্নি জেনারেল হিসেবে নিয়োগ পান। সৈয়দ মাহমুদ হোসেন ২০০১ সালের ২২ ফেব্রুয়ারি হাইকোর্ট বিভাগের অতিরিক্ত বিচারপতি হিসেবে এবং এর দুই বছর পর ২০০৩ সালের ২২ ফেব্রুয়ারি একই বিভাগের বিচারপতি হিসেবে স্থায়ী নিয়োগ পান। এরপর ২০১১ সালের ২৩ ফেব্রুয়ারি তিনি আপীল বিভাগের বিচারপতি হিসেবে নিয়োগ পান। সৈয়দ মাহমুদ হোসেন দু’বার নির্বাচন কমিশন গঠনের জন্য গঠিত সার্চ কমিটির চেয়ারম্যান ছিলেন। ২০১৮ সালের ৩ ফেব্রুয়ারি তিনি বাংলাদেশের প্রধান বিচারপতি হিসেবে শপথ গ্রহণ করেন। "বিচারপতি সৈয়দ মাহমুদ হোসেনের বিস্তারিত পরিচয়"। যুগান্তর। ২ ফেব্রুয়ারি ২০১৮। সংগ্রহের তারিখ ৩ ডিসেম্বর ২০২০।  "কুমিল্লার কৃতি সন্তান সৈয়দ মাহমুদ হোসেন নতুন প্রধান বিচারপতি"। dailycomillanews। সংগ্রহের তারিখ ২০১৮-০২-০২।  "সংরক্ষণাগারভুক্ত অনুলিপি"। ৭ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০১৮।  "নতুন প্রধান বিচারপতি হলেন সৈয়দ মাহমুদ হোসেন"। প্রথম আলো। সংগ্রহের তারিখ ২০১৮-০২-০২।  "President appoints Justice Syed Mahmud Hossain as chief justice"। bdnews24.com। সংগ্রহের তারিখ ২০১৮-০২-০২।  "শপথ নিলেন প্রধান বিচারপতি | banglatribune.com"। বাংলা ট্রিবিউন। ২০১৮-০৮-১৫ তারিখে মূল থেকে আর্কাইভ করা। সংগ্রহের তারিখ ২০১৮-০২-০৩।
গভীরতামিতি

গভীরতামিতি (ইংরেজি: Bathymetry) বলতে সাগর, মহাসাগর এবং কদাচিৎ গভীর হ্রদের জলপৃষ্ঠ থেকে তলদেশ বা মেঝের গভীরতা নির্ণয় ও পরিমাপ করার বিজ্ঞানকে বোঝায়। অন্য ভাষায় গভীরতামিতি হল ভূ-উচ্চতামিতি বা ভূ-সংস্থানবিজ্ঞানের সমতুল্য জলনিম্নস্থ রূপ। গভীরতামিতির সাথে জললেখবিজ্ঞানের সম্পর্ক আছে। জললেখবিজ্ঞানীদের দ্বারা তৈরিকৃত জললৈখিক মানচিত্রে সাধারণত জলপৃষ্ঠে বা জলপৃষ্ঠের নিচে নৌযান পরিচালনায় নিরাপত্তা প্রদানের উদ্দেশ্যে তৈরি করা হয়। এগুলিতে সাধারণত সমুদ্র তলদেশের বন্ধুরতা (অর্থাৎ উঁচু-নিচু প্রকৃতি) অনেকগুলি সমোচ্চ রেখা দ্বারা নির্দেশ করা হয়, যেগুলিকে গভীরতামিতিতে সমগভীর রেখা হিসেবে ডাকা হয়। এছাড়া এই মানচিত্রগুলিতে নির্বাচিত কিছু গভীরতাও প্রদর্শন করা থাকে ও জলপৃষ্ঠে নৌচালনার জন্য প্রয়োজনীয় তথ্য দেওয়া থাকে। অন্যদিকে গভীরতামাপক মানচিত্র অপেক্ষাকৃত সাধারণ একটি মানচিত্র, যাতে নৌ-নিরাপত্তার ব্যাপারটি তেমন গুরুত্বপূর্ণ নয়; এগুলিতে ডিজিটাল বন্ধুরতা প্রতিমান এবং কৃত্রিম আলোকসম্পাত পদ্ধতি ব্যবহার করে প্রদর্শিত গভীরতার বিশদ ব্যাখ্যা প্রদান করা হতে পারে। কখনও কখনও পৃথিবীর সমস্ত সমুদ্র ও মহাসমুদ্রের গভীরতামিতিক তথ্য (বৈশ্বিক গভীরতামিতি) এবং স্থলভাগের ভূ-সংস্থানিক তথ্য একত্রিত করে একটি বৈশ্বিক বন্ধুরতা প্রতিমান তৈরী করা হতে পারে। প্রত্নগভীরতামিতি নামক বিজ্ঞানে অতীতের সাগর-মহাসাগর-হ্রদের গভীরতা নিয়ে অধ্যয়ন করা হয়। কৃত্রিম আলোকসম্পাত - Artificial illumination গভীরতামিতি - Bathymetry গভীরতামিতিক মানচিত্র - Bathymetric chart জলপৃষ্ঠনিম্নস্থ নৌচালনা - Sub-surface navigation জললেখবিজ্ঞান - Hydrography জললৈখিক মানচিত্র - Hydrographic chart ডিজিটাল বন্ধুরতা প্রতিমান - Digital Terrain Model নৌচালা, নৌযান চালনা - Navigation প্রত্নগভীরতামিতি - Paleobathymetry বৈশ্বিক গভীরতামিতি - Global bathymetry বৈশ্বিক বন্ধুরতা প্রতিমান - Global Relief Model ভূ-উচ্চতামিতি - Hypsometry ভূ-সংস্থানবিজ্ঞান - Topograhy ভূ-সংস্থানিক - Topographic শব্দন - Sounding সমগভীর রেখা - Depth contour সমগভীর রেখা - Isobath সমুদ্র তলদেশীয় বন্ধুরতা - Seafloor relief সমোচ্চ রেখা - Contour line Susan Mayhew (২০১৫), A Dictionary of Geography, Oxford University Press, পৃষ্ঠা 41 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
জড় প্রসঙ্গ কাঠামো

চিরায়ত বলবিজ্ঞান এবং বিশেষ আপেক্ষিকতা তত্ত্বে, জড় প্রসঙ্গ কাঠামো হলো এমন এক প্রসঙ্গ কাঠামো যার কোন ত্বরণ নেই। জড় প্রসঙ্গ কাঠামোতে, বাহ্যিক কোন বল প্রয়োগ না করলে বস্তুর বেগের পরিবর্তন ঘটে না অথবা ত্বরণ ঘটে না। অর্থাৎ নিউটনের প্রথম গতিসুত্র এই প্রসঙ্গ কাঠামোয় কাজ করে। জড় প্রসঙ্গ কাঠামোকে গ্যালিলীয় প্রসঙ্গ কাঠমো বা নিউটনীয় প্রসঙ্গ কাঠামোও বলা হয়। যেসব প্রসঙ্গ কাঠামোতে নিউটনের প্রথম গতিসূত্র অপরিবর্তিত থাকে তাদেরকে জড় প্রসঙ্গ কাঠামো বলে। University Physics with Modern Physics 13th Edition। পিয়ারসন। পৃষ্ঠা ১১০।  Puebe, Jean-Laurent (২০০৯)। Fluid Mechanics। পৃষ্ঠা 62। আইএসবিএন 978-1-84821-065-3।  Edwin F. Taylor and John Archibald Wheeler, Spacetime Physics 2nd ed. (Freeman, NY, 1992) Albert Einstein, Relativity, the special and the general theories, 15th ed. (1954) Poincaré, H. (1900) "La théorie de Lorentz et le principe de réaction", Archives Neerlandaises, V, 253-78
গভীরতামিতিক মানচিত্র

গভীরতামিতিক মানচিত্র সমগভীরতা রেখা দিয়ে চিহ্নিত এক ধরনের মানচিত্র যেখানে জলে নিমজ্জিত সাগর ও মহাসাগরের তলদেশের বন্ধুরতা (উঁচু-নিচু প্রকৃতি) ও অন্যান্য ভূ-প্রাকৃতিক বৈশিষ্ট্যসমূহ অধ্যয়ন করা হয়। এই মানচিত্রগুলি তৈরির মূল উদ্দেশ্য হল সাগর-মহাসাগরের তলদেশের ভূ-সংস্থানিক গভীরতার বিস্তারিত বিবরণ দেওয়া এবং একই সাথে অন্তর্জলীয় (জলে নিমজ্জিত) বিভিন্ন ভূ-প্রাকৃতিক বৈশিষ্ট্যের আকার, আকৃতি ও এগুলির আঞ্চলিক বণ্টন নিয়ে তথ্য সরবরাহ করা। এই মানচিত্রে সমুদ্রপৃষ্ঠের নির্দিষ্ট একক বিন্দুতে ধ্বনি জরিপকৃত গভীরতার মান প্রদান করা হলেও মূলত সমুদ্রপৃষ্ঠের নিচে একই গভীরতায় অবস্থিত সমস্ত পরিমাপকৃত জ্ঞাত বিন্দু ও পরিমাপ না করে লব্ধ বিন্দুগুলিকে সংযুক্ত করে সমগভীর রেখা অঙ্কন করে অন্তঃসাগরীয় ভূ-সংস্থান প্রকাশ করা হয়। সমুদ্রপৃষ্ঠের উপরে অবস্থিত স্থলভাগ বা ভূমির জন্য যে সমতুল্য মানচিত্র অঙ্কন করা হয়, তাকে ভূ-সংস্থানিক মানচিত্র বলে। গভীরতামিতিক জরিপ ও মানচিত্রগুলি জললেখবিজ্ঞান, সমুদ্রবিজ্ঞান, সামুদ্রিক ভূবিজ্ঞান, অন্তর্জলীয় প্রকৌশল ও অন্যান্য বিশেষায়িত ক্ষেত্রের সাথে সম্পর্কিত। গভীরতামিতিক উপাত্ত দিয়ে সাধারণ গভীরতামিতিক মানচিত্র ছাড়াও একটি নির্বাচিত বৈশিষ্ট্যের জন্য উল্লম্বভাবে কর্তিত পার্শ্বচিত্রও সৃষ্টি করা হতে পারে। গভীরতামিতিক জরিপগুলি জললেখবিজ্ঞানের কর্মকাণ্ডের অংশবিশেষ। তবে এগুলি জললৈখিক জরিপের চেয়ে সামান্য আলাদা। জললৈখিক জরিপের ব্যবহার অনেক সীমিত। বিভিন্ন জাতীয় ও আন্তর্জাতিক সংস্থা নিরাপদ নৌচালনার উদ্দেশ্যে এই জললৈখিক জরিপগুলি পরিচালনা করে থাকে এবং জরিপে প্রাপ্ত তথ্য-উপাত্ত ব্যবহার করে নৌ-মানচিত্র ও সহায়ক পুস্তক প্রকাশ করে থাকে। গভীতরামিতিক মানচিত্রের লক্ষ্য সমুদ্র তলদেশের গভীরতাসহ অন্যান্য বহু ভূ-প্রাকৃতিক বৈশিষ্ট্য সঠিক ও বিশদভাবে উপস্থাপন করা। অন্যদিকে জললৈখিক মানচিত্র তথা নৌ-মানচিত্রের মূল উদ্দেশ্য হল নৌযান চালনার নিরাপত্তার জন্য আবশ্যকীয় তথ্য প্রদান করা। জললৈখিক বা নৌ-মানচিত্র তাই অপেক্ষাকৃত সরল এক ধরনের মানচিত্র যেখানে কেবলমাত্র সেইসব বৈশিষ্ট্য উপস্থাপন করা হয়, যেগুলি নাবিকদেরকে জলে নিমজ্জিত বিপদজনক ভূমিরূপ বা বস্তুকে এড়িয়ে নিরাপদে নৌযান চালনায় সহায়তা করে; বাকী বৈশিষ্ট্যগুলি উপস্থাপন করা হয় না। "Bathymetric map"। Encyclopedia Britannica (ইংরেজি ভাষায়)। সংগ্রহের তারিখ ২০১৯-১২-১৭।  নৌ-মানচিত্র মহাসমুদ্রসমূহের সাধারণ গভীরতামিতিক মানচিত্র 3-D Bathymetric Chart Activity: An introduction to the Nautical Chart "The very earliest rendition of a bathymetric map of an oceanic basin. Matthew Fontaine Maury published this map in 1853 in his book "Explanations and Sailing Directions to Accompany the Wind and Current Charts ...." NOAA Photo Library. General Bathymetric Chart of the Oceans (GEBCO)
অঙ্কিতা লোখন্ডে

অঙ্কিতা লোখন্ডে হচ্ছেন একজন ভারতীয় টেলিভিশন অভিনেত্রী। তিনি ২০০৯ সালে জি টিভির জনপ্রিয় ধারাবাহিক পবিত্র রিশতায় অভিনয়ের মাধ্যমে টেলিভিশন পর্দায় অভিষেক করেন। তিনি কালারসে সম্প্রচারিত জনপ্রিয় নৃত্যবিষয়ক অনুষ্ঠান ঝলক দিখলা যার ৪র্থ মৌসুমে তার সাবেক প্রেমিক সুশান্ত সিং রাজপুতের সাথে প্রতিযোগিতা করেছেন, সেখানে তিনি ৫ম স্থান অধিকার করেছিলেন। "Sushant proposes Ankita on national TV"। দ্য টাইমস অব ইন্ডিয়া। ১৩ ফেব্রুয়ারি ২০১১। সংগ্রহের তারিখ ২ ফেব্রুয়ারি ২০১৮।  "10 TV Stars Who Earn More Than Bollywood Actors" (ইংরেজি ভাষায়)। criticsunion.com। ৩১ মার্চ ২০১৭। ১৭ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০১৮।  Ankita wins Gr8! Face of The Year (Female) at 10th Indian Television Academy Awards "4th Boroplus Gold Awards, 2011"। ১১ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০১৮।  "Winners List:4th Boroplus Gold Awards, 2011"। ৮ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০১৮।  http://www.bharatstudent.com/। "6th Apsara Film & Television Producers Guild Awards Photo Gallery, 6th Apsara Film & Television Producers Guild Awards Stills, 6th Apsara Film & Television Producers Guild Awards Gallery, 6th Apsara Film & Television Producers Guild Awards Photos"। Bharatstudent (ইংরেজি ভাষায়)। ২০১৩-১১-১৩ তারিখে মূল থেকে আর্কাইভ করা। সংগ্রহের তারিখ ২০১৮-০১-১৯।  "Ankita Lokhande wins Most Popular Personality of The Year at 11th Indian Telly Awards"। ২ জুলাই ২০১২ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০১৮।  "Star Guild Awards - Winners"। starguildawards.org। ২০১৪-০৩-২৪ তারিখে মূল থেকে আর্কাইভ করা। সংগ্রহের তারিখ ২০১৮-০১-১৯।  উইকিমিডিয়া কমন্সে অঙ্কিতা লোখন্ডে সংক্রান্ত মিডিয়া রয়েছে। ইন্সটাগ্রামে অঙ্কিতা লোখন্ডে ফেসবুকে অঙ্কিতা লোখন্ডে টুইটারে অঙ্কিতা লোখন্ডে ইন্টারনেট মুভি ডেটাবেজে অঙ্কিতা লোখন্ডে (ইংরেজি)
ওতেল তের্মে মিল্লেপিনি

ওতেল তের্মে মিল্লেপিনি হচ্ছে একটি চার-তারকাবিশিষ্ট হোটেল যা ইতালির পাদুয়া এলাকার মোন্তেগ্রোত্তো তের্মেতে অবস্থিত। ১০০ কক্ষবিশিষ্ট এই হোটেলটিতে অবস্থিত পৃথিবীর গভীরতম সাঁতারের জলাশয়, ওয়াই-৪০, গিনেস বিশ্ব রেকর্ডে স্থান করে নিয়েছে। এই হোটেলটি ১৯৯৭ সালে প্রথম নির্মিত হয় এবং ২০১৩ সালে আবার পুনঃনির্মাণ করা হয়। ওয়াই-৪০ "দ্য ডীপ জয়" সাঁতারের জলাশয়টি সর্বপ্রথম ৫ই জুন ২০১৪ তারিখে চালু করা হয়। স্থপতি এমানুয়েলে বোয়ারেত্তো এটির ণকশা করেন। ৪০ মিটার (১৩১ ফু) গভীর এই সাঁতারের জলাশয়টি পৃথিবীর সবচেয়ে গভীরতম সাঁতারের জলাশয়। এটির জলধারণক্ষমতা ৪,৩০০ ঘনমিটার (১১,৩৬,০০০ ইউএস গ্যালন), যার তাপমাত্রা ৩২–৩৪ °সে (৯০–৯৩ °ফা)-এ স্থিতিশীল রাখা হয়। সাঁতারের জলাশয়টিতে জলনিম্নস্থ গুহা এবং অতিথিদের হাঁটার জন্য ঝুলন্ত, স্বচ্ছ, জলনিম্নস্থ সুড়ঙ্গপথ রয়েছে। ১.৩ মিটার (৪.৩ ফু) থেকে ১২ মিটার (৩৯ ফু) পর্যন্ত সাঁতারের জলাশয়টিতে বিভিন্ন গভীরতার ঝাঁপ দেওয়ার মঞ্চ রয়েছে। সাঁতারের জলাশয়টির সম্মুখ দেয়াল ছোট হয়ে কূপাকৃতি চোঙের মতো সোজা ৪০ মিটার (১৩১ ফু) নিচে গিয়েছে। হোটেলটি মুক্ত ঝাঁপ এবং স্কুবা ঝাঁপের টিকেট দিয়ে থাকে। সাঁতারের জলাশয়টি চালুর আগে ইতালীয় মুক্ত ঝাঁপদাতা উম্বের্তো পেলিৎজারি সর্বপ্রথম এর গভীরতা নিরূপণ করেন। ৫ই জুন ২০১৪ তারিখে চালুর সময় এটি ডুব দেওয়ার জন্য গভীরতম সাঁতারের জলাশয় হিসেবে গিনেস বিশ্ব রেকর্ড স্বীকৃতি লাভ করে। পূর্বে এই রেকর্ডটি বেলজিয়ামের নিমো-৩৩ জলাশয়ের দখলে ছিল। কূপাকৃতির চুঙ্গির দৃশ্য যা ৪০ মিটার নিচ পর‍্যন্ত বিস্তৃত সুড়ঙ্গপথ থেকে দৃশ্য যা অতিথিরা স্নানাধারটি দিয়ে হাঁটার সময় দেখতে পান হোটেলটির ওয়েবসাইট স্নানাধারের ওয়েবসাইট Olivia Rzadkiewicz (২২ সেপ্টেম্বর ২০১৪)। "Dive into the world's deepest swimming pool at 130ft"। The Daily Telegraph। ২৪ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০১৪।  "Hotel Terme Millepini-Montegrotto Terme"। Incentive Magazine। Northstar Travel Media LLC। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০১৪।  "Y-40: we are officially a Guinnes World records!"। Millepini। ২৬ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০১৪।  Chloe Hamilton (২৩ সেপ্টেম্বর ২০১৪)। "Y-40 Deep Joy: This is the world's deepest swimming pool"। The Independent। সংগ্রহের তারিখ ২৪ সেপ্টেম্বর ২০১৪।  "Y-40 The Deep Joy"। Y-40। ২৮ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২৪ সেপ্টেম্বর ২০১৪।  "Deepest swimming pool for diving"। Guinness World Records। সংগ্রহের তারিখ ২৪ সেপ্টেম্বর ২০১৪।
ড্রিমল্যান্ড পার্ক

ড্রিমল্যান্ড ওয়াটার পার্ক সিলেট শহর থেকে মাত্র কিলোমিটার ১৫ দূরে এই থিম পার্কটি সিলেট জকিগঞ্জ রোডে গোলাপগঞ্জ উপজেলার হিলালপুরে অবস্থিত। বিনোদনের জন্য এই পার্কে আছে নানান রাইড এবং আয়োজন। ড্রিমল্যান্ড সিলেট-জকিগঞ্জ সড়কের ৮ কিলোমিটার সামনে গোলাপগঞ্জ উপজেলার হেলালপুরে অবস্থিত। প্রায় ১০০ একর জমির ওপর প্রতিষ্ঠিত ড্রিমল্যান্ড বিনোদন পার্কটি বাংলাদেশের অন্যতম জনপ্রিয় বিনোদন পার্ক। পার্কটি সোমবার থেকে শনিবার সপ্তাহে ৬ দিন সকাল ১০টা থেকে রাত ৮টা পর্যন্ত খোলা থাকে। মোঘল ঐতিহ্যে নির্মিত হয়েছে এর প্রবেশদ্বার। বিনোদনের জন্য এই পার্কে আছে ২৫টি রাইড। এতে স্থাপন করা হয়েছে বৃহত্তম ওয়েবপুলসহ আন্তর্জাতিক মানের ৯টি ওয়াটার রাইড। রয়েছে গানের তালে তালে জলরাশির নৃত্য। পার্ক ড্রীমল্যান্ড ৪০ বিঘা জমি নিয়ে প্রতিষ্ঠিত হয় ১৯ জানুয়ারী ২০০২ সালে। পরবর্তী সময়ে আরো ৬০ বিঘা জমি যুক্ত হয়। সিলেট-গোলাপগঞ্জ সড়কের পাশে গড়ে ওঠা ড্রীমল্যান্ড পার্কে পর্যটকদের জন্য রয়েছে বাম্পার কার, স্কাই ট্রেন, রোলার কোস্টার, মিউজিক্যাল ফাউন্টেইন, জায়ান্ট উটল, প্যারাট্রুপার, মিনি ট্রেন, সুইমিং বোর্ড, ডেঞ্জার হোন্ডার রাইড, নাইনডি মুভিসহ বিভিন্ন ধরনের ভিডিও গেমস। সপ্তাহের ৭ দিনই এই পার্ক খোলা থাকে। প্রতিদিন সকাল ১১টা থেকে সন্ধ্যা ৮টা পর্যন্ত উন্মুক্ত থাকে। প্রবেশমূল্য ১০০ টাকা। ফেরীস হুইল মেরী গো রাউন্ড স্কাই ট্রেন ভিডিও গেমস বাম্পার কার বাম্পার বোট মিউজিক্যাল ফাউন্টেন রোলার কোস্টার গেম অফ ডেনজার ওয়েভ পুল টাইফুন টানেল ফ্যামিলি স্লাইডার কিডস পুল র্যাম্প স্লাইডার মাল্টি লেন স্লাইডার "Dreamland water park"। ৯ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।  "পার্কের অফিশিয়াল ওয়েব সাইট"। ৭ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০১৮।  আমাদের সিলেট বাংলাদেশ জাতীয় তথ্য বাতায়ন[স্থায়ীভাবে অকার্যকর সংযোগ] ড্রিমল্যান্ড এমিউজমেন্ট ও ওয়াটার পার্ক ওয়েব্যাক মেশিনে আর্কাইভকৃত ৪ ফেব্রুয়ারি ২০১৮ তারিখে
কম্পিউটার গ্রাফিক্স

কম্পিউটার গ্রাফিক্‌স কম্পিউটার বিজ্ঞানের একটি শাখা যেখানে দৃশ্যমান বিষয়বস্তু কীভাবে ডিজিটাল উপায়ে সমন্বয় করা ও পরিবর্তন সাধন করা যায়, তা নিয়ে গবেষণা করা হয়। কম্পিউটার গ্রাফিক্‌স বলতে অনেকেই ত্রিমাত্রিক কম্পিউটার গ্রাফিক্‌স বোঝেন, তবে এই শাস্ত্রে দ্বিমাত্রিক গ্রাফিক্‌স এবং ছবি প্রক্রিয়াকরণের বিষয়গুলিও আলোচিত হয়। কম্পিউটার গ্রাফিক্‌স শাস্ত্রটিকে নিচের চারটি প্রধান শাখায় ভাগ করা সম্ভব: জ্যামিতি: বিভিন্ন জ্যামিতিক তল কীভাবে উপস্থাপন ও প্রক্রিয়া করা হবে, তার গবেষণা অ্যানিমেশন: দৃশ্যমান বস্তুর চলন (motion) কীভাবে উপস্থাপন ও পরিবর্তন করা যায়, তার গবেষণা রেন্ডারিং: আলোর পরিবহন কীভাবে অ্যালগোরিদমের মাধ্যমে সৃষ্টি কর যায়, তার আলোচনা। ইমেজিং: ছবি আয়ত্তকরণ (image acquisition) এবং ছবি সম্পাদনা (image editing) রোনাল্ড ফেডকিউ আইভান সাদারল্যান্ড "Symposium on Geometry Processing 2020 | Utrecht University, July 2020"। Symposium on Geometry Processing 2020 (ইংরেজি ভাষায়)। সংগ্রহের তারিখ ২০২০-০৫-১৩।  উইকিমিডিয়া কমন্সে কম্পিউটার গ্রাফিক্স সংক্রান্ত মিডিয়া রয়েছে।
মিউচুয়াল ফিল্ম

মিউচুয়াল ফিল্ম করপোরেশন ছিল একটি মার্কিন চলচ্চিত্র স্টুডিও। এটি চার্লি চ্যাপলিন নির্মিত কয়েকটি অন্যতম সেরা হাস্যরসাত্মক চলচ্চিত্রের জন্য বিখ্যাত। স্টুডিওটি ১৯১২ সালে প্রতিষ্ঠিত হয়। ফিল্ম বুকিং অফিসেস অব আমেরিকা এর মালিকানা লাভ করে, যা পরবর্তীতে আরকেও পিকচার্স নামে চলচ্চিত্র প্রযোজনা করে। ১৯১২ সালে কয়েকজন মার্কিন ব্যবসায়ী মিউচুয়াল ফিল্ম করপোরেশন প্রতিষ্ঠা করে, যার মধ্যে ছিলেন হ্যারি ই. এইটকেন। এই পরিবেশনা কোম্পানির কয়েকটি সহায়ক প্রযোজনা প্রতিষ্ঠান ছিল। তাদের মধ্যে কিস্টোন স্টুডিওজ হাস্যরসাত্মক চলচ্চিত্র নির্মাণে প্রসিদ্ধ ছিল। ১৯১৬ সালে মিউচুয়াল চার্লি চ্যাপলিনের সাথে চুক্তিবদ্ধ হওয়ার পর আরও পরিচিতি লাভ করে। এই কোম্পানিতে কাজ করাকালীন চ্যাপলিন তার কয়েকটি অন্যতম সেরা হাস্যরসাত্মক চলচ্চিত্র নির্মাণ করেন। চ্যাপলিন মনে করতেন এই কোম্পানিতে কাজ করতে তিনি কম সময় পেতেন। এর ফলে পরবর্তীতে তিনি ফার্স্ট ন্যাশনাল পিকচার্সে যোগ দেন, যাতে অধিক সময় নিয়ে আরও ভাল চলচ্চিত্র নির্মাণে মনোযোগ দিতে পারেন। আ লিটল হিরো (১৯১৩) দ্য গ্র্যান্ড মিলিটারি প্যারেড (১৯১৩) অ্যান অ্যাক্সিডেন্টাল ক্লু (১৯১৩) দ্য ককুন অ্যান্ড দ্য বাটারফ্লাই (১৯১৪) দ্য লাইফ অব জেনারেল ভিলা (১৯১৪) দ্য প্রপার্টি ম্যান (১৯১৪) দ্য ফেস অন দ্য বার রুম ফ্লোর (১৯১৪) হিজ নিউ প্রফেশন (১৯১৪) ফ্যাটিস ওয়াইন পার্টি (১৯১৪) লিডিং লিজি অ্যাস্ট্রে (১৯১৪) দ্য ডেথলোক (১৯১৫) দ্য স্ট্র ম্যান (১৯১৫) দ্য ফ্লোরওয়াকার (১৯১৬) দ্য ফায়ারম্যান (১৯১৬) দ্য ভ্যাগাবন্ড (১৯১৬) ওয়ান এ.এম. (১৯১৬) দ্য কাউন্ট (১৯১৬) আঙ্কল স্যাম্‌স ডিফেন্ডারস (১৯১৬) অ্যাডমাইরার্স থ্রি (১৯১৬) হিজ আঙ্কল্‌স ওয়ার্ড (১৯১৬) গ্রাউচি (১৯১৬) হোয়েন দ্য টাইড টার্ন্‌ড (১৯১৬) হিজ গার্ডিয়ান অ্যাঞ্জেল (১৯১৬) উইদিন দ্য লাইনস (১৯১৬) দ্য ফলস ক্লু (১৯১৬) দ্য টার্ন অব দ্য হুইল (১৯১৬) অ্যাট টুয়েলভ ওক্লক (১৯১৬) দ্য ফলি অব ফিয়ার (১৯১৬) ফাদার অ্যান্ড সন (১৯১৬) জনিস রোমিও (১৯১৬) দ্য আদার সাইড অব দ্য ডোর (১৯১৬) ফাইটিং দ্য ওয়ার (১৯১৬) ইজি স্ট্রিট (১৯১৭) দ্য কিউর (১৯১৭) দি ইমিগ্র্যান্ট (১৯১৭) দি অ্যাডভেঞ্চারার (১৯১৭) হার সেকেন্ড হাসবেন্ড (১৯১৭) আমেরিকান মেইড (১৯১৭) ডটার অব ম্যারিল্যান্ড (১৯১৭) দ্য রেলরোড রাইডার্স (১৯১৭) দ্য গার্ল ফ্রম রেক্টর্‌স (১৯১৭) দ্য গার্ল হু ক্যান কুক (১৯১৭) সোল্‌স ইন পন (১৯১৭) দ্য সার্পেন্ট্‌স টুথ (১৯১৭) প্লিজ হেল্প এমিলি (১৯১৭) দ্য বিউটিফুল অ্যাডভেঞ্চার (১৯১৭) ব্যাব দ্য ফিক্সার (১৯১৭) ম্যারি মোরল্যান্ড (১৯১৭) দ্য ওয়াইল্ডক্যাট (১৯১৭) দ্য গ্রেটার ওম্যান (১৯১৭) কুইন এক্স (১৯১৭) রিহ্যালিলিটেটেড (১৯১৭) পার্ডনার্স (১৯১৭) ট্রিজন (১৯১৮) হার হাজবেন্ড্‌স অনার (১৯১৮) হু লাভ্‌ড হিম বেস্ট? (১৯১৮) Katz, Ephraim (১৯৯৮)। The Film Encyclopedia (3rd সংস্করণ)। New York: HarperPerennial। আইএসবিএন 0-06-273492-X।  Brownlow, Kevin; Gill, David (১৯৮৩)। Unknown Chaplin। Thames Silent।  ইন্টারনেট মুভি ডেটাবেসে (আইএমডিবি) মিউচুয়াল ফিল্ম করপোরেশন এএফআই ক্যাটালগ অব ফিচার ফিল্মসে মিউচুয়াল ফিল্ম করপোরেশন
লুইস সাহা

লুইস লরেন্ত সাহা (জন্ম ৮ আগস্ট ১৯৭৮, প্যারিস, ফ্রান্স) একজন ফরাসি আন্তর্জাতিক ফুটবল খেলোয়াড় যিনি ইংরেজ ক্লাব ম্যানচেস্টার ইউনাইটেডের পক্ষে প্রিমিয়ার লিগ খেলে থাকেন। ইংরেজ ফুটবলে তার অভিষেক ঘটে ১৯৯৯ সালে মেটজ থেকে নিউকাসল ইউনাইটেড ক্লাবে ধারে এসে। এখানে তিনি ১১ খেলায় ১ গোল করেন। ২০০০ সালে তিনি ২.১ মিলিয়ন পাউন্ডের বিনিময়ে ফুলহ্যাম ক্লাবে খেলতে আসেন। এই ক্লাবে চার বছর দীর্ঘ মৌসুমে তিনি ৬৩ গোল করেন। ২০০৪ সালের জানুয়ারিতে তিনি ১২.৮২৫ মিলিয়ন পাউন্ডের বিনিময়ে ম্যানচেস্টার ইউনাইটেড ক্লাবে যোগ দেন। অ্যান্ডি কোলের ইউনাইটেড ত্যাগের পর যে ৯ নম্বর জার্সিটি খালি ছিল সেটি তাকে দেয়া হয়। ইউনাইটেডের পক্ষে ২০০৪ সালের ৩১ জানুয়ারিতে অভিষেক খেলায় সাহা ফ্রি-কিক থেকে একটি গোল করে দলকে ৩-২ গোলে জেতান। ২০০৪ সালের ফেব্রুয়ারিতে ফ্রান্স জাতীয় দলের পক্ষে অভিষেক খেলায় সাহা গোল করেন, যে খেলায় ফ্রান্স ২-০ গোলে বেলজিয়ামের বিপক্ষে জয়লাভ করে। ইউনাইটেডের হয়ে প্রথম ১৩ খেলায় সাহা ৭ গোল করেন এবং রুড ভ্যান নিস্তেলরয়ের সালে তার ভাল সমঝোতা গড়ে ওঠে। এফএ প্রিমিয়ার লিগ - বিজয়ী: ২০০৬/০৭ রানার্স আপ: ২০০৫-০৬ লিগ কাপ - বিজয়ী: ২০০৬ এফএ কাপ - রানার্স আপ: ২০০৪/০৫, ২০০৬/০৭ সকারবেসে লুইস সাহা (ইংরেজি) FootballDatabase provides Louis Saha's profile and stats
পরিবহন মাধ্যম

পরিবহন মাধ্যম বলতে যার ভেতর দিয়ে মানুষ ও মালামাল উৎস থেকে গন্তব্যস্থলে পরিবহন করা হয়, তাকে বোঝায়। পরিবহনের বিভিন্ন মাধ্যমগুলি হল বিমান পরিবহন (আকাশের বায়ুমণ্ডলের ভেতর দিয়ে), নৌ-পরিবহন (নদী, হ্রদ, সাগর, খাল, ইত্যাদি জলরাশির উপর দিয়ে) ও স্থল পরিবহন (স্থলভাগের উপর দিয়ে)। নৌ-পরিবহনের মধ্যে অভ্যন্তরীণ নৌ-পরিবহন ও সামুদ্রিক পরিবহন অন্তর্ভুক্ত। স্থল পরিবহনের মধ্যে রেল পরিবহন (রেলপথ দিয়ে), সড়ক পরিবহন (পাকা সড়কপথ দিয়ে) ও দুর্গম সড়ক পরিবহন (কাঁচা রাস্তা দিয়ে) অন্তর্ভুক্ত। অন্যান্য পরিবহন মাধ্যমও আছে, যেমন নলধারা পরিবহন, তারভিত্তিক পরিবহন ও মহাকাশ পরিবহন। মানবচালিত পরিবহন ও প্রাণীচালিত পরিবহনকে স্বতন্ত্র গণ্য করা হয়। সাধারণভাবে পরিবহন হল সেই প্রক্রিয়া যার মাধ্যমে মানুষ, প্রাণী এবং অন্যান্য সামগ্রী কোনও একটি মাধ্যমের ভেতর দিয়ে এক স্থান থেকে আরেক স্থানে বহন করা হয়। এর বিপরীতে পরিবহন কৌশল বলতে প্রদত্ত কোনও পরিবহন মাধ্যমের ভেতর দিয়ে মানুষ ও মালামাল কী যন্ত্রকৌশল তথা বাহন ব্যবহার করে সম্পন্ন করা হয়, তাকে বোঝায়। প্রত্যেক পরিবহন মাধ্যমের জন্য প্রযুক্তিগত সমাধান আছে, যেগুলি মৌলিকভাবে একে অপর থেকে ভিন্ন, এবং কিছু প্রযুক্তির জন্য বিচ্ছিন্ন পরিবেশ প্রয়োজন হয়। প্রত্যেক পরিবহন মাধ্যমের নিজস্ব অবকাঠামো, বাহন, পরিবহন পরিচালনাকারী সংস্থা ও বিবিধ কর্মকাণ্ড বিদ্যমান। প্রাণী চালিত পরিবহন মুলত মানুষ ও পন্য পরিবহনে ব্যবহৃত হয়। মানুষ কিছু প্রাণীতে সরাসরি, কোনটি পন্য পরিবহনে একক বা দলগতভাবে বাহন চালাতে ব্যবহৃত হয়।